Carmen Roca tindrà un carrer amb el seu nom i Paterna exigirà la construcció del ecoparque al EMTRE
28/01/2016

# Carmen Roca tindrà un carrer amb el seu nom i Paterna exigirà la construcció del ecoparque al EMTRE

[![El Alcalde junto a Carmen Roca](/images/noticias/2015/12/alcalde-carmen-roca.jpg)](/images/noticias/2015/12/alcalde-carmen-roca.jpg)

28.01.2016

El ple va aprovar per unanimitat modificar l'ordenança fiscal del ICIO, reconèixer la labor mediambiental de Multipaterna, dotar de més activitats al poliesportiu de la Coma, resoldre el problema de l'aire condicionat del Centre Cívic Lloma Llarga i dotar d'un gabinet psicopedagògic als centres CAU en Barris d'Acció Preferent

L'Ajuntament de Paterna va aprovar anit que Carmen Roca, la veïna de la localitat que durant anys ha donat de menjar en La Caseta a centenars de famílies, tinga un carrer propi en el municipi. El ple va traure avant una moció per la qual el carrer la Penya passarà a denominar-se carrer ‘Carmen Roca (antic carrer La Penya)’, una proposta de l'actual equip de Govern del PSOE que va ser aprovada amb una àmplia majoria.

També el ple va acordar exigir a la EMTRE la construcció d'un ecoparque, així com que l'entitat metropolitana assumisca el cost econòmic que genere que els veïns i veïnes de Paterna hagen de portar –fins que es concloga aquesta instal•lació- els seus estris i restes d'obra a un ecoparque privat de Paterna, recuperant així aquest servei municipal que va eliminar l'anterior Executiu local.

El ple també va aprovar per unanimitat modificar definitivament l'ordenança fiscal de l'Impost Sobre Construccions i Obres (ICIO) que quedarà en el 1% per a rehabilitacions de façanes i habitatges i en el 0,1% en el cas de béns i espais protegits. A més, Paterna reconeixerà la tasca mediambiental de Multipaterna, per accions com la plantació d'avets en diferents parcs després que hagen adornat els comerços en Nadal.

L'Ajuntament, a més, dotarà de més activitats al poliesportiu de la Coma, i es resoldrà el problema de l'aire condicionat i la calefacció del Centre Cívic Lloma Llarga, que porta temps desbaratat. Els regidors van votar a favor de forma majoritària de dotar d'un gabinet psicopedagògic als centres CAU situats en Barris d'Acció Preferent. Finalment, l'Ajuntament va traure avant una partida econòmica de 140.000 euros perquè les persones més necessitades puguen disposar de forma gratuïta de l'autobús d'Edetania, així com la realització d'una auditoria energètica.